Теодор Траянов
Теменуга

chitanka.info

Теменуга се навежда

над забързали струи,

хубост горестна оглежда,

образ девствен открои.

А струите заминуват,

недочуват молещ вик,

за кристална нощ бълнуват,

за невинен лунен лик.

Капят листи, плачат взори,

гасне образът дълбок,

но сърце си не разтвори

искрометният поток.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.